বৈদ্যুতিক বর্তনী বা সার্কিট সম্পর্কে আমি যে আকর্ষণপূর্ণ বিষয় বুজতে পেরেছি তা হ'ল
সার্কিটকে এক প্রকার কলা বলা যায়। আমাদের কোনো সৃজনশীল কল্পনা বা ধারণাকে আমরা সার্কিট ব্যবহার করে বাস্তবায়িত করতে পারি।
সুতরাং তোমার যদি কোনো কল্পনা থাকে তবে তুমি এই কল্পনা গুলি বাস্তবায়িত করতে প্রযুক্তি ব্যবহার করতে পারো।
কম্পিউটারের প্রতিটি ইনপুট বা আউটপুট কার্যতভাবে এক ধরণের তথ্য,
যা চালু বা বন্ধ এই দুই বৈদ্যুতিন সংকেত দিয়ে উপস্থাপন করা যায়
বা এক এবং শূন্য।
ইনপুট হিসাবে আগত তথ্যের উপর প্রক্রিয়া করতে এবং আউটপুট হিসাবে তথ্য তৈরি করতে,
একটি কম্পিউটারকে কাজ করার জন্য ইনপুট তথ্য পরিবর্তিত এবং একত্রিত করতে হয়।
এটি করার জন্য, লক্ষ লক্ষ ক্ষুদ্র বৈদ্যুতিন উপাদান কম্পিউটার ব্যবহার করে, যা একত্রিত হয়ে সার্কিট তৈরি হয়।
এসো আরও নিবিড়ভাবে পর্যালোচনা করি কীভাবে সার্কিটগুলি এক এবং শূন্য গুলির দ্বারা তথ্যের প্রতিনিধিত্ব, পরিবর্তন এবং প্রক্রিয়া করতে পারে।
এটি একটি দারুন সরল সার্কিট।
এটির জন্য বৈদ্যুতিক সঙ্কেত লাগে - চালু (এক) বা বন্ধ (সুন্য), এবং তা উল্টো করে দেয়।
সুতরাং তুমি যে সিগন্যাল বা সঙ্কেত দিচ্ছ তা যদি 1 হয় তবে সার্কিটটি তোমাকে 0 দেবে,
এবং তুমি যদি সার্কিটকে 0 দাও তবে এটি তোমাকে 1 দেবে।
যে সংকেতটি প্রবেশ করে সেটি বাহির হওয়া সংকেতের মতো হয় না এবং তাই এই সার্কিটটিকে NOT সার্কিট বলা হয়।
আরও জটিল সার্কিটগুলি একাধিক সংকেত নিতে পারে এবং সেগুলি একত্রিত করতে পারে এবং তোমাকে আলাদা ফলাফল দেয়।
এই উদাহরণে, একটি সার্কিট দুটি বৈদ্যুতিক সংকেত নেবে, এখন প্রতিটি হতে পারে 1 বা 0
সংকেতগুলির মধ্যে যে কোনও একটি যদি 0 হয় তবে ফলাফলটিও 0 হয়।
এই সার্কিটটি তোমাকে কেবল 1 প্রদান করবে,
যদি প্রথম সংকেত এবং দ্বিতীয় সংকেত উভয়ই 1 হয়, তাই এই সার্কিটটিকে AND সার্কিট বলা হয়। ।
এই রকম অনেক ক্ষুদ্র ক্ষুদ্র সার্কিট দ্বারা সাধারণ যৌক্তিক (লজিকাল) গণনা সম্পাদন করা যায়।
এই সার্কিটগুলি এক সাথে সংযুক্ত করে আমরা আরও জটিল সার্কিট তৈরি করতে পারি যা আরও জটিল গণনা করতে পারে।
উদাহরণস্বরূপ, তুমি এমন একটি সার্কিট তৈরি করতে পা্রো যা 2 বিট যোগ করে, একে ADDER (সংযোজক) বলে।
এই সার্কিটটি 2 টি পৃথক বিট নেয়, প্রত্যেকে 1 বা 0 এবং এগুলির যোগফল গণনা করে একসাথে যুক্ত করে।
যোগফল 0 + 0 = 0 ,
0 + 1 = 1, বা 1 + 1 = 2
এর জন্যে দু'টি বাইরের দিকে তারের দরকার কারণ দুটি বাইনারি সংখ্যা (0 এবং 1 ) সমষ্টিটি বুঝাতে পারে।
তোমার কাছে যদি দুটি বিট তথ্য যুক্ত করার জন্য একটি ADDER থাকে,
তুমি একাধিক সংখ্যক এই ADDER সার্কিটগুলি পাশে পাশে জুড়ে আরও বড় সংখ্যক যোগ করতে পারো।
উদাহরণস্বরূপ, এখানে দেখান হয়েছে কীভাবে একটি 8-বিট ADDER (সংযোজক) 25 এবং 50 যোগ করে।
প্রতিটি সংখ্যা 8 টি বিটএর দ্বারা বুঝানো হয়। ইহার ফলে 16 টি পৃথক বৈদ্যুতিক সংকেত সার্কিটে যায়।
একটি 8-বিট সংযোজক সার্কিটের ভিতরে অনেক ছোট ছোট সংযোজক থাকে, যা একত্রে যোগফল গণনা করে।
বিবিধ বৈদ্যুতিক সার্কিট বিয়োগ বা গুণনের মতো অন্যান্য সাধারণ গণনা সম্পাদন করতে পারে।
আসলে, তোমার কম্পিউটার যে সমস্ত তথ্য প্রক্রিয়াকরণ করে তা হল একসাথে করা অনেক ছোট ছোট সাধারণ ক্রিয়া (+ - x ÷)
একটি কম্পিউটার দ্বারা প্রতিটি পৃথক ক্রিয়া এতই সহজ যা একজন মানুষের দ্বারা করা যেতে পারে,
তবে কম্পিউটারের মধ্যে থাকা এই সার্কিটগুলি অনেক দ্রুত কাজ করে।
প্রথম দিকে, এই সার্কিটগুলি বৃহৎ এবং বেঢপ ছিল,
এবং একটি 8-বিট সংযোজক ছিল একটি ফ্রিজের মতো বড় এবং তাদের একটি সাধারণ গণনা করতে কয়েক মিনিট সময় লাগতো।
বর্তমানে, কম্পিউটার সার্কিটগুলি আকারে অতি ক্ষুদ্র এবং দ্রুততর।
ছোট কম্পিউটারগুলি দ্রুত কেন?
কারণ, বৈদ্যুতিক বর্তনী্ত বা সার্কিট যত ছোট হবে, বৈদ্যুতিক সংকেতকেও তত কম দূরত্ব যেতে হবে।
বিদ্যুৎ আলোর গতিবেগে চলে, এ কারণে আধুনিক সার্কিটগুলি প্রতি সেকেন্ডে কয়েক কোটি গণনা করতে পারে।
সুতরাং যখন তুমি কোনও গেম খেলছো বা ভিডিও রেকর্ড করছো, বা মহাকাশ অন্বেষণ করছো,
প্রযুক্তির মাধ্যমে যে কোনো কাজ করার জন্য প্রচুর তথ্য অত্যন্ত দ্রুত প্রক্রিয়া করা প্রয়োজন।
এই সমস্ত জটিলতার পিছনে আছে প্রচুর ক্ষুদ্র সার্কিট যা বাইনারি সংকেতগুলিকে পরিণত করে
ওয়েবসাইট, ভিডিও, সঙ্গীত এবং গেমগুলিতে।
এই সার্কিটগুলি আমাদের রোগ নির্ণয় এবং নিরাময়ের জন্য DNA এর বিস্তারিত জানতে সহায়তা করে।
তাহলে তুমি এই সমস্ত সার্কিটগুলির সাথে কী করতে চাও?